Radulphus Romeva
Radulphus Romeva, vulgo plene Raül Romeva i Rueda (Matriti natus die 12 Martii 1971) est politicus Catalauniae.

Barcinone educatus, alumnus et mox professor apud Universitatem Autonomam Barcinonensem, Radulphus Romeva adiutor principalis meruit iuxta legatum UNESCO in Bosnia et Herzegovina annis 1995-1996. Sodalis factionis viridis (ICV) Catalauniense iam ab anno 1989, legatus est apud Parlamentum Europaeum pro hac factione ab anno 2004 usque ad 2014. Anno 2015 in comitiis regionalibus motum libertatis Catalauniensis revendicandae duxit. Die 14 Ianuarii 2016, Carolo Puigdemont nuper praeside generalitatis Catalauniensis electo, Radulphus Romeva minister rerum externarum generalitatis factus est.

Nexus externi 

 Vita apud Parlamentum Europaeum
 Ephemeris interretialis Radulphi Romeva

Nati 1971
Homines vivi
Legati Parlamenti Europaei
Politici Cataloniae
Professores Universitatis Autonomae Barcinonensis